Keskustelu:Leningradin alueen hallinnollinen jako

message: Hämmennän vähän käsitepuuroa, kun tällä sivulla käytetty termistö ei tunnu sopivan esimerkiksi Venäjän 2010 väestönlaskennan alustavien yhteenvetotilastojen (2011, http://www.perepis-2010.ru/results_of_the_census/VPN-BR.pdf) käyttämään luokitteluun.
Tässä artikkelissa vaikuttaa oletetun Lähteen 2 (http://www.lenobl.ru/gov/territory) perusteella, joka jakaa "kunnallispiirin" ()  pienempiin hallinnollisiin osasiin, että kunnallispiiri olisi sama kuin "piiri" ().  Mutta mutta: Mun noita väestötilastoja katsoo, esimerkiksi Boksitogorskin kaupunki ei kuulu  Boksitogorskin "maalaiskuntaan" (raion), johon jälkimmäiseen tosin kuuluu yksi kaupunkimainen taajama (asukaat kaupunkilaisia). Molemmat kuitenkin kuulunevat Lähteen 2 mukaan Boksitogorskin kunnallispiiriin. => Kunnallispiiriä ei siten tulisi kutsua piiriksi, koska esimerkiksi tässä Boksitogorskin tapauksessa raion viittaa maalaiskuntaan, johon kaupunki ei kuulu.
Vastaavasti - noiden samaisten kahden lähteen perusteella - esimerkiksi Viipurin kunnallispiiriin kuuluvat Viipurin kaupunki () ja "Viipurin (maalais)kunta" (). Tuo Viipurin "(maalais)kunta" pitää sisällään neljä kaupunkia (esim. Enso eli Svetogorsk ja Koivisto eli Primorsk) ja kolme kaupunkityyppistä taajamaa eli aika joukon kaupunkilaisia. Tässäkään västötilaston perusteella kunnallispiiriä ei tulisi samaistaa piirin kanssa (raion).
Yleisessä kielenkäytössä ja vaikkapa maantiekartoissa näihin tosin vedetään likimääräinen yhtäläisyys, eli vaikkapa Leningradin alueen karttakirjassa (2008) kunnallispiirin kohdalla lukee raion eikä tärkeimoiä keskuskaupunkeja ole hallinollisella rajalla erotettu. Mutta tietosanakirjan kuten Wikipedia sopisi mielestäni noudattaa täsmällisempää käsitehierarkiaa myös nimityksissään.  
Kommentteja? Muita lähteitä? Itse en nyt saunanlämmitykseltä ryhdy enempiä lähteitä kaivamaan vaikka ääneen ihmettelenkin... :) --Paju 11. helmikuuta 2012 kello 18.04 (EET)
replies: text: Paju, älä rupea tekemään uutta tutkimusta väestötilastojen perusteella. Se että Venäjän tilastokeskus käyttää erilaisia kriteerejä taulukoita tehdessään, ei muuta paikallishallinnon jakoa miksikään. Esim. Boksitogorskin kaupunkikunta kuuluu takuuvarmasti Boksitogorskin piiriin, kuten täällä  esitetään. Toisinaan kaupunkikuntaan kuuluu myös maaseutuasutuksia, jolloin kaupungin väkiluku on eri kuin kaupunkikunnan. Kaupunki ja kaupunkimainen taajama kuvaavat eri asioita kuin kaupunkipiirikunta, piiri ja kunta. Edelliset luonnehtivat asutuskeskuksen luonnetta, jälkimmäiset kunnallishallinnollista tasoa. Venäjän tilastokeskuksen tässä taulukossa käyttämä jaottelu perustuu neuvostoaikaiseen hallintosysteemiin, josta on näköjään kovin vaikeaa päästä eroon. Se sisältää esim. Komin tasavallan osalta "kaupunkimaisia taajamia", jotka on tosiasiassa lakkautettu jo vuosia sitten, ja monissa ei ole enää asutustakaan. --Esamatti1 11. helmikuuta 2012 kello 18.59 (EET)
replies: text: : Kiitos, myönnän hetkeksi ja osin tuon väestötilaston parissa sotkeutuneeni vanhenevaan käsitteistöön. Haluan silti murista käsitteen raion käytöstä kunnallispiirin (eli piirikunnan, munitsialnyi raion) synonyyminä. Siltä osin näkyi todellakin kummittelevan neuvostoaikaista painolastia tuossa väestötilastossa (ehkä vertailtavuus vanhaan), mutta myös monissa wikipedian artikkeleissa. Esimerkiksi Leningradin alueen kunnallispiireihin viitatessa käytetään historiallisesti suppeampaa käsitettä raion eikä täsmällisempää munitsialnyi raion. Kun tuo raion ei ole todellakaan ollut sama kuin nykyinen kunnallispiiri, vaan tarkoitti tilanteesta riippuen maalaiskuntaa (esim. Viipurin maalaiskunta), koko nykyistä kunnallispiiriä tai vaikkapa kaupungin osaa (esim. Viipurin piiri Pietarissa). Pitänee tavata Venäjän lainsäädäntöä (FZ-131) ajatuksen kanssa jossain vaiheessa... Ja olla osaltani täsmällisempi. --Paju 11. helmikuuta 2012 kello 21.06 (EET)
replies: text: ::Venäjän tilastokeskuksen jaottelu perustuu ilmeisesti neuvostoaikaiseen käytäntöön, jolloin isommat kaupungit olivat suoraan aluehallinnon, ei piirihallinnon alaisuudessa. Muodollisesti ne silloinkin kuuluivat piireihin. Sikäli olet oikeassa, että "kunnallispiiri" on toki eri asia kuin "piiri" valtiovallan näkökulmasta. Piireissähän toimii useita valtiovallan organisaatioita, jotka eivät kuulu kunnallishallintoon. Käytännössä ja varsinkin rajoiltaan ne ovat kuitenkin sama asia, jota on turha lähteä "tieteistämään" (varsin yleinen pahe Wikipediassa). Kannattaa myös pyrkiä noudattamaan yleistä käytäntöä, kuten esim. täällä:  "Maalaiskuntaa" venäjän raion ei ole koskaan tarkoittanut, koska Neuvostoliitossa ei ollut kunnallishallintoa. Kaikkien yksiköiden "neuvostot" olivat virallisesti valtiovallan elimiä, ja tässä onkin suurin muutos nykykäytäntöön. --Esamatti1 12. helmikuuta 2012 kello 15.22 (EET)
thread_title: Kunnallispiiri ei kai ole sama kuin piiri?